  Туспуктэм: Руслан Нуриахметов Майя Бывальцева Вуись шутэтскон нуналъёсы, 9-10 куарусёнэ, Удмуртиын куазь тӧло возиськоз, температура кӧня ке ӝутскоз. Со сярысь улосвыл Гидрометцентрлэн пресс-службаез ивортӥз. 9-тӥ куарусёнэ потон уе элькунлэн бадӟым люкетаз зороз, нуназе лымшор ёросъёсынгес зор усёз. 10-тӥ куарусёнэ зоремез уг возьмало. Кӧснуналэ уйин температура +9 градусозь лэзькоз, нуназе +22 градусозь ӝутскоз. Арнянуналэ уйин +6…+11, нуназе +15…+20 градус возиськоз. Вордӥськонэ, 11-тӥ куарусёнэ, озьы ик тӧло луоз. Термометръёс уйин +6…+11, нуназе +14…+19 градус возьматозы. Зорыны луонлыкъёс ӧжыт. Нырысь-валысь чакланъёсъя, 12-тӥ куарусёнысен температура ӝутскоз. Тегъёс: Удмуртия куазь Гидрометцентр  